તેમને ડર હતો કે જો બંને પક્ષ વચ્ચે તણાવ વધશે તો તેમનું બધું ખતમ થઈ જશે, કેમ કે તેમની જમીન (ગોચર) ચીનના વિસ્તારમાં ચાલી જશે.

કથિત રીતે પાંચ મે બાદ લદ્દાખના ઘણા વિસ્તારોમાં ભારત અને ચીની સુરક્ષાદળો સામસામે છે.

પૂર્વ લદ્દાખમાં એક મહિનાથી ચાલતાં આ તણાવને ખતમ કરવા માટે શનિવારે બંને પક્ષો વચ્ચે ઉચ્ચ સૈન્યસ્તરે વાચચીત થઈ.

રવિવારે ભારતના રક્ષા મંત્રાલયે નિવેદન જાહેર કર્યું કે બંને પક્ષના કમાન્ડર શાંતિપૂર્ણ રીતે પૂર્વ લદ્દાખના વર્તમાન સીમાવિવાદને દ્વિપક્ષીય કરારને આધારે ઉકેલવા માટે તૈયાર છે.

વાસ્તવિક નિયંત્રણરેખા

ભારતના રક્ષામંત્રી રાજનાથ સિંહે એક ટીવી ચેનલને હાલમાં આપેલા ઇન્ટરવ્યૂમાં કહ્યું હતું કે ક્ષેત્રમાં ચીની સૈનિકોએ મોટાં નિર્માણ કર્યાં છે અને ભારતે પૂરતાં પગલાં ભર્યાં છે.

આ પહેલાં બંને સેનાઓના જવાનો વચ્ચે વાસ્તવિક નિયંત્રણરેખા (એલએસી) પર ઘર્ષણના સમાચાર આવ્યા હતા.

ભારત અને ચીન વચ્ચે પૈંગૉન્ગ સરોવર અને ગલવાન નદી વિસ્તારમાં સીમા પર કોઈ રેખા નથી. અત્યંત ઠંડા વિસ્તારમાં આ સરોવર લદ્દાખ ક્ષેત્રમાં 4,350 મીટરની ઊંચાઈ પર છે.

સમાચાર એજન્સીઓ અનુસાર, આ ક્ષેત્રમાં બંને દેશના જવાનોએ તંબુ તાણ્યા છે અને બંને એકબીજા પર ક્ષેત્રમાં ઘૂસણખોરીનો આરોપ લગાવે છે.

સ્થાનિક લોકો માટે આ બધાનો અર્થ શું?

કોરોના વાઇરસ : કાશ્મીરમાં ફળો-ફૂલોના વેપાર પર લૉકડાઉનની શું અસર થઈ?

ભારત અને ચીન વચ્ચે બહુ લાંબી સીમા જોડાયેલી છે અને બંને પક્ષો સીમાનાં ઘણાં ક્ષેત્રો પર પોતપોતાનો દાવો કરતા રહ્યા છે.

ભારતના રક્ષામંત્રીએ તાજેતરમાં આપેલા ઇન્ટરવ્યૂમાં કહ્યું હતું કે બંને દેશોની સીમાને લઈને અલગઅલગ ધારણા છે અને ભારત-ચીન સામસામે આવતા રહ્યા છે, પરંતુ તેનો શાંતિપૂર્ણ ઉકેલ લાવી દીધો છે.

વાસ્તવિક નિયંત્રણ રેખા (એલએસી)નું ખરાબ સીમાંકન લદ્દાખમાં બંને દેશોને અલગ કરે છે. બંને દેશની સીમાઓ વચ્ચે નદીઓ, સરોવરો અને બર્ફીલા પહાડો છે, જે બંને જવાનોને અલગ કરે છે, પરંતુ તેઓ ઘર્ષણ માટે નજીક પણ આવી શકે છે.

વિભિન્ન સૂત્રો અનુસાર, બંને દેશો વચ્ચે વર્તમાન સમયમાં પૂર્વ લદ્દાખના ગલવાન ઘાટી અને પૈંગૉન્ગ સરોવરમાં ઘર્ષણ થયું છે, જેનાથી સ્થાનિક લોકોને ભવિષ્યને લઈને ચિંતામાં નાખી દીધા છે. 

'લદ્દાખ સ્વાયત્ત પહાડી વિકાસ પરિષદ'ના કાઉન્સિલર અને શિક્ષણના એક્ઝિક્યુટિવ કાઉન્સિલર કોંચોક સ્ટેન્જિન કહે છે, "હું ગામડાંઓને લઈને ચિંતિત છું, કેમ કે અમારાં કેટલાંક ગામો એ જગ્યાથી બે-ત્રણ... \n\nમને ઉપરના લેખ માટે સારું શીર્ષક આપો.
ભારત-ચીન સીમાવિવાદ : લદ્દાખમાં સરહદ નજીક રહેતા લોકો ભયમાં કેમ? ગ્રાઉન્ડ રિપોર્ટ